A fins d'o sieglo XVIII amaneixió en Azerbaichán una forma de sufismo, o muridismo, que s'estendilló tamién por Daguestán en a decada de 1820. En a luita contra o colonialismo ruso se produció un proceso que Marvin Harris denomina "reviscolamiento relichioso" que condució a que o muridismo prenese un caracter resistent y melitar. Dende 1830 i habió 3 imams, o tercero d'ellos, Xamil encomenzó una fura resistencia. Fillo de nobles avaros, teneba dotes de lider, una autoridat natural y un talento organizador. Yera rodeyato por nais, (tropas d'elite y a més chudeces y policía secreta), y teneba un estenso rete d'información. Eliminó a gran parte d'a nobleza daguestaní, establió un rechimen autoritario y la xaría.